Sládkovičova ulica (Bratislava)

Sládkovičova ulica je ulica v Bratislave, v mestskej časti Staré Mesto. 

Je pomenovaná podľa Andreja Sládkoviča (1820 –1872), slovenského básnika. Tvorí spojnicu medzi Palisádmi a Gunduličovou, križuje Tolstého, je rovnobežná s Ulicou Mateja Bela.

Národné kultúrne pamiatky 
Na ulici sa nachádzajú  národné kultúrne pamiatky – budovy s číslami 1, 3, 4, 5, 7 a 9. 

Na Sládkovičovej 1 stojí dom postavený v eklektickom slohu koncom 19. storočia. Dom na Sládkovičovej 3 bol postavený v 90. rokoch 19. storočia v neskoro-barokovom slohu. V rovnakom čase bol postavený dom na Sládkovičovej 4, ktorý patril Irme Erdődyovej. 

Eklektický dom na Sládkovičovej 5 bol postavený v roku 1902. Na Sládkovičovej 7 sa nachádza nájomný dom z roku 1900. Dom na Sládkovičovej 9 bol postavený v eklektickom slohu v roku 1909 a architektom bol Alexander Feigler (podľa pamätnej tabule).

Galéria

Referencie

Iné projekty

Externé odkazy 
 Sládkovičova ulica na mape Bratislavy

Ulice v Starom Meste v Bratislave